L 14/378
ET
Euroopa Liidu Teataja
16.1.2023
4.7.
Hoiatussüsteemi talitluse võivad ajutiselt katkestada muud hoiatusmärguanded, mis esitavad olulisi ohutusteateid.
4.8.
Päästeteenistuse sõidukid või sõidukid, mis on konstrueeritud ja toodetud kasutamiseks relvajõududes, tsiviilkaitses, tuletõrjeteenistuses või korrakaitsejõududes, võib varustada seadmega, mis võimaldab hoiatussüsteemi visuaalse märguande hämardada.
4.9.
Juhi hoiatamise süsteemi rakendumis- ja väljalülitumiskorra üksikasjad on kirjeldatud käesoleva lisa 2. liites.
4.10.
Käesoleva eeskirja kohasel tüübikinnituse taotlemisel peab tootja tõendama juhi hoiatamise süsteemi toimimist vastavalt käesoleva lisa 1. liitele.
5.
Juhi meeldetuletussüsteem
5.1.
Sõiduk peab olema varustatud juhi kaheastmelise meeldetuletussüsteemiga, mis koosneb esimese taseme meeldetuletusest (talitluse piiramine) ja teise taseme meeldetuletusest (sõiduki talitluse blokeerimine).
5.2.
Juhi meeldetuletussüsteemi nõue ei kehti mootorite ja sõidukite suhtes, mis on ette nähtud kasutamiseks päästeteenistuses, ega mootorite ja sõidukite suhtes, mis on konstrueeritud ja toodetud kasutamiseks relvajõududes, tsiviilkaitses, tuletõrjeteenistuses või korrakaitsejõududes.
Juhi meeldetuletussüsteemi saab püsivalt välja lülitada ainult mootori või sõiduki tootja.
5.3.
Esimese taseme meeldetuletussüsteem Esimese taseme meeldetuletussüsteem peab vähendama mootori suurimat võimalikku pöördemomenti 25 % võrra pöörlemissageduse vahemikus suurimast pöördemomendist kuni pöörlemissageduse regulaatori katkestuspunktini vastavalt käesoleva lisa 3. liitele.
Mootori suurim võimalik pöördemoment, mis on suurimast pöördemomendist väiksem enne vähendatud pöördemomendi rakendamist, ei tohi ületada suurima pöördemomendi pöörlemissagedust.
Esimese taseme meeldetuletussüsteem rakendatakse sõiduki esmakordsel peatumisel (2) pärast punktides 6.3, 7.3, 8.5 ja 9.4 nimetatud tingimuste ilmnemist.
5.4.
Teise taseme meeldetuletussüsteem Sõiduki või mootori tootja peab sõiduki või mootori varustama vähemalt ühe punktides 5.4.1–5.4.3 kirjeldatud teise taseme meeldetuletussüsteemiga ja punktis 5.4.4 kirjeldatud „ajapiirangupõhise blokeerimis­ süsteemiga“.
5.4.1.
Taaskäivitusjärgne blokeerimissüsteem peab piirama sõiduki liikumiskiiruse väärtuseni 20 km/h („roomerežiim“) pärast mootori seiskamist juhi nõudel („süüte väljalülitamine“).
5.4.2.
Tankimisjärgne blokeerimissüsteem peab piirama sõiduki liikumiskiiruse väärtuseni 20 km/h („roomerežiim“) pärast kütusetaseme tõusmist mõõdetava koguse võrra, mis ei tohi olla suurem kui 10 % kütusepaagi mahust ja mille peab heaks kiitma tüübikinnitusasutus kütusetaseme mõõturi tehniliste omaduste ja tootja deklaratsiooni alusel.
5.4.3.
„Parkimisjärgne blokeerimissüsteem“ peab piirama sõiduki liikumiskiiruse väärtuseni 20 km/h („roomerežiim“) pärast seda, kui sõiduk on paigal seisnud üle ühe tunni.
(2) Sõidukit peetakse seisvaks hiljemalt üks minut pärast seda, kui sõiduki liikumiskiirus on vähendatud väärtuseni 0 km/h.
Selliste seadiste nagu seisupidur, haagisepidur või käsitsi rakendatav seisupidur rakendamine ei ole paigalseismiseks vajalik.